Document ID: 32014D0711

A TANÁCS HATÁROZATA
(2014. szeptember 24.)
a Bolgár Köztársaság és Románia Európai Unióhoz való csatlakozásának figyelembevétele céljából az egyrészről az Európai Közösségek és azok tagállamai, másrészről a Tunéziai Köztársaság közötti társulás létrehozásáról szóló euromediterrán megállapodáshoz csatolt jegyzőkönyvnek az Unió és tagállamai nevében történő aláírásáról és ideiglenes alkalmazásáról
(2014/711/EU)
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 217. cikkére, összefüggésben a 218. cikkének (5) bekezdésével,
tekintettel Bulgária és Románia csatlakozási okmányára és különösen annak 6. cikke (2) bekezdésére,
tekintettel az Európai Bizottság javaslatára,
mivel:
(1)
A Tanács 2006. október 23-án felhatalmazta a Bizottságot arra, hogy az Európai Közösség és tagállamai nevében tárgyalásokat folytasson a Tunéziai Köztársasággal (a továbbiakban: Tunézia) a Bolgár Köztársaság és Románia Európai Unióhoz való csatlakozásának figyelembevétele céljából az egyrészről az Európai Közösségek és azok tagállamai, és másrészről a Tunéziai Köztársaság közötti társulás létrehozásáról szóló euromediterrán megállapodáshoz (1) csatolt jegyzőkönyvről (a továbbiakban: a jegyzőkönyv).
(2)
E tárgyalások a Bizottság megelégedésére lezárultak.
(3)
A Tunéziával tárgyalt jegyzőkönyv 8. cikkének (2) bekezdése rendelkezik a jegyzőkönyvnek a hatálybalépése előtti ideiglenes alkalmazásáról.
(4)
A jegyzőkönyvet alá kell írni, és a megkötéshez szükséges eljárások befejezéséig ideiglenesen alkalmazni kell,
ELFOGADTA EZT A HATÁROZATOT:
1. cikk
(1) A Bolgár Köztársaság és Románia Európai Unióhoz való csatlakozásának figyelembevétele céljából az egyrészről az Európai Közösségek és azok tagállamai, és másrészről a Tunéziai Köztársaság közötti társulás létrehozásáról szóló euromediterrán megállapodáshoz csatolt jegyzőkönyv aláírását a Tanács az Unió és tagállamai nevében jóváhagyja, feltételezve a jegyzőkönyv megkötését.
(2) A jegyzőkönyv szövegét csatolták e határozathoz.
2. cikk
A Tanács elnöke felhatalmazást kap, hogy kijelölje a jegyzőkönyvnek az Unió és tagállamai nevében történő aláírására jogosult személy(ek)et.
3. cikk
A jegyzőkönyvet 2007. január 1-jétől a megkötéséhez szükséges eljárások befejezéséig ideiglenesen alkalmazni kell.
4. cikk
Ez a határozat az elfogadásának napján lép hatályba.
Kelt Brüsszelben, 2012. szeptember 24-én.

Labels: 18
15
5